cyanic-selkie/wikianc huggingface dataset:
Nemrut Dağı
Storja tal-qedem
Bħalma għamlu l-mexxejja Mithridatiċi ta' Pontus, Antijoke enfasizza d-dixxendenza tiegħu mill-Akimenidi u mis-Selewċidi, u ddikjara wkoll il-legat irjali tal-Armenja. Waħda mill-partijiet essenzjali ta' din l-identità kien il-panteon Grieg-Iranjan li kien għadu kemm ġie stabbilit dak iż-żmien, li kien jiġi meqjum f'santwarji speċifiċi f'Commagene.
Storja moderna
Is-sit ġie skavat fl-1881 minn Karl Sester, inġinier Ġermaniż li kien ivvaluta r-rotot tat-trasport għall-Ottomani. Wara l-ewwel żjara tagħha fl-1947, Theresa Goell iddedikat ħajjitha għas-sit, u bdiet kampanji ta' skavi fl-1954. Skavi sussegwenti ma rnexxielhomx jiżvelaw il-qabar ta' Antijoke. Minkejja dan, it-twemmin komuni hu li Nemrut huwa s-sit fejn indifen Antijoke. L-istatwi, kollha kemm huma "b'rashom maqtugħa", ma ġew restawrat għall-kundizzjoni oriġinali tagħhom.
Sit ta' Wirt Dinji
daqsminuri|249x249px|Nemrut Dağı Nemrut Dağı ġiet iddeżinjata bħala Sit ta' Wirt Dinji tal-UNESCO fl-1987.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
It-turisti tipikament iżuru l-iktar is-sit minn April sa Ottubru għaliex fix-xhur l-oħra jaħkem ħafna r-riħ u jkun hemm ħafna borra. Ir-raħal fil-qrib ta' Adıyaman huwa post popolari minn fejn isiru mawriet sas-sit bil-karozzi u bil-karozzi tal-linja, u wieħed jista' saħansitra jagħmel mawra bil-ħelikopter minn hemm. Barra minn hekk hemm ukoll vjaġġi organizzati ta' jumejn li jitilqu minn Malatya jew Kahta.
Club Brugge KV
Club Brugge Koninklijke Voetbalvereniging, bl-Ingliż kultant imsejjaħ FC Bruges huwa klabb tal-futbol professjonali Belġjan, ibbażat ġewwa l-belt ta' Bruges. L-għaqda twaqfet fl-1891 u huwa waħda mill-aktar klabbs antiki fil-Belġju. Il-grawnd tagħhom huwa Stadju Jan Breydel, li għandu kapaċità ta' 29,472 spettaturi.
Ir-rivali ewlenin ta' Club Brugge huma RSC Anderlecht, huma jaqsmu l-Istadju Jan Breydel mar-rivali lokali Cercle Brugge KSV, li tikkontesti id-Derby ta' Bruges.
Matul l-istorja twila tagħhom, Club Brugge gawda ħafna suċċess tal-futbol Ewropew, huma laħqu żewġ finali Ewropej u 2 semi-finali Ewropej. Club Brugge huwa l-uniku klabb Belġjan li lagħab il-finali tat-Tazza Ewropea (prekursur tal-kurrenti UEFA Champions League) s'issa. Huma kienu megħluba minn Liverpool FC fil-finali tal-1978. Huma wkoll tilfu fil-finali tat-Tazza UEFA kontra l-istess Liverpool. Club Brugge żżomm rekord ta' numru ta' parteċipazzjonijiet konsekuttivi fit-Tazza UEFA (16).
Storja
Il-klabb ġie kreat minn studenti qodma tal-iskola Kattolika Broeders Xaverianen u l-iskola newtrali Koninklijk Atheneum. Il-klabb kien rekreat. Dan iż-żmien ġie adottat bħala d-data uffiċjali tal-fondazzjoni. Il-bord uffiċjali kien installat fil-klabb. Il-klabb inħoloq minn 16-il membru qodma ta' Brugsche FC. Il-klabb inħoloq fil-belt. Il-Finanzjarju kien diffiċli għal FC Brugeois u dan wara waħda sena biss kellhom joħorġu mill-UBSSA. FC Brugeois issieħbu ma Brugsche FC iżda dawn itkomplew taħt l-isem Football Club Brugeois. Vlaamsche FC issieħbu ma FC Brugeois. Huma marru għall-istadju l-ġdid bl-isem "De Klokke". FC Brugeois laħqu l-ewwel finali tat-Tazza Belġjana iżda tilfu 2–1 kontra Union SG. Il-klabb sar Kampjun għall-ewwel darba tal-Ewwel Diviżjoni. Il-klabb kiseb in-numru 3 tal-matricule u fl-istess sena huma kisbu t-titolu rjali. L-ewwel niżla meta l-klabb kien relegati għat-Tieni Diviżjoni. Il-president Albert Dyserynck biddel l-istatut tal-klabb fl-assoċjazzjoni li ma tagħmilx profitt. Meta l-president Albert Dyserynck f'daqqa waħda miet huma onoratawh billi biddlu l-isem tal-istadju għall-Albert Dyserynckstadion. RFC Brugeois ġew promossi għall-Ewwel Diviżjoni u qatt ma ġew relegati għal darb'oħra fil-futur. Huma rebħu t-Tazza Belġjana għall-ewwel darba kontra Beerschot AC (1–1, (penaltis 7–6). Il-klabb bidel ismu għal Club Brugge KV Huma imxew minn Albert Dyserynckstadion għall-Olympiastadion (kurrenti Jan Breydelstadion). Taħt il-kowċ Awstrijakk Ernst Happel, Club Brugge laħqu l-finali tat-Tazza UEFA iżda tilfu kontra Liverpool (3–2 u 1–1). Taħt l-istess Ernst Happel, il-klabb affaċċja lil Liverpool għal darb'oħra fil-finali Ewropew. Din id-darba kien il-finali tal-European Champions Clubs' Cup. Għal darb'oħra tilfu (1–0). Club Brugge huwa l-uniku klabb Belġjan li laħaq ill-finali tal-akbar kompetizzjoni Ewropea. Daniel Amokachi huwa l-ewwel skorer fil-UEFA Champions League. Huwa skorja kontra CSKA Moskva. L-Olympiastadion kellhom jespandi għall-organizzazzjoni tal-Kampjonati Ewropej 2000. Huma wkoll bidlu l-isem għall-Jan Breydelstadion. Dan kien l-ewwel klabb Belġjan biex joħloq stazzjon tat-televiżjoni tiegħu.
Logħob
Punti totali tal-koeffiċjent tal-UEFA: 270.0.
Sommarju tal-aħjar riżultati
Mill-kwarti tal-finali l'quddiem:
(2 finali)
Tazza Ewropea/UEFA Champions League (1): Tazza tat-Tazez Ewropej: Tazza UEFA/UEFA Europa League (1):
Destiny Chukunyere
Destiny Chukunyere M.Q.R. (imwielda Birkirkara fid-29 ta' Awwissu 2002) hija kantanta Maltija. Hija rebħet il-Junior Eurovision Song Contest 2015, fejn irrappreżentat lil Malta bil-kanzunetta “Not My Soul”.
Ħajja bikrija
Chukunyere twieled fid-29 ta' Awwissu 2002. Tgħix Birkirkara u attendiet skola sekondarja fil-Ħamrun. Missierha huwa Niġerjan (Igbo ) eks futboler Ndubisi Chukunyere, filwaqt li ommha hija Maltija. Hija għandha żewġ aħwa iżgħar; oħtha jisimha Melody u ħuha jismu Isaija.
Stil mużikali u influwenzi
Chukunyere semmiet lil Aretha Franklin, Beyoncé u Lizzo bħala l-akbar idoli u ispirazzjonijiet tagħha.
Michela Pace
Michela Pace (imwielda fil-25 ta' Jannar 2001) hija kantanta Maltija li rebħet l-istaġun inawgurali tal-edizzjoni Maltija ta' The X Factor fl-2019. Bħala premju għar-rebħa tagħha, hija rrappreżentat lil Malta fil-Eurovision Song Contest 2019 bil-kanzunetta Chameleon miktuba minn Joacim Persson; Paula Winger; Borislav Milanov u Johan Alkenäs, filwaqt li rebħet ukoll kuntratt ma’ Sony Music Italy.
Premier League Malti 1923–24
Statistika tal-Premier League Malti fl-istaġun 1923–24. Il-kampjonat kien imwettaq f'5 timijiet, u Sliema Wanderers kienu rebbieħa tal-kampjonat.
Hospicio Cabañas
daqsminuri|Il-[[Kappella tal-Hospicio Cabañas]] Il-Hospicio Cabañas jew Mużew ta' Cabañas f'Guadalajara, Jalisco, il-Messiku, kien wieħed mill-eqdem u mill-ikbar istituti għall-iltiema u kumplessi ta' sptar fl-Amerka ta' Fuq u fl-Amerka t'Isfel. Issa li ġie kkonvertit f'mużew, is-sala prinċipali tospita l-affreski kapulavur tal-pittur José Clemente Orozco. Il-Hospicio Cabañas tniżżel fil-lista tas-Siti ta' Wirt Dinji tal-UNESCO fl-1997.
Storja
Il-kumpless ġie stabbilit fl-1791 mill-Isqof ta' Guadalajara sabiex jikkombina l-funzjonijiet ta' post tax-xogħol, sptar, orfanotrofju u abitazzjoni għall-foqra. Ingħatat kunjom Juan Ruiz de Cabañas li nħatar bħala l-Isqof ta' Guadalajara fl-1796 u qabbad lil Manuel Tolsá, arkitett rinomat mill-Belt tal-Messiku, biex jiddisinja l-istruttura.
Id-disinn ta' Tolsá kien ibbażat fuq eżempji klassiċi bħal dawk ta' Les Invalides f'Pariġi, Franza, u El Escorial qrib Madrid, Spanja. Il-binjiet tal-kumpless jiffurmaw rettanglu ta' 164 metru b'145 metru (538 pied b'476 pied). Dawn huma strutturi ta' sular b'għoli ta' 7.5 metri (25 pied). Il-kappella hija għolja d-doppju u għandha koppla għolja 32.5 metru (107 piedi). Il-kumpless inġenerali huwa għoli sular, "sabiex jiffaċilita ċ-ċaqliq tal-morda, tal-anzjani u tat-tfal". xellug|daqsminuri|Filmat tal-[[pjazza faċċata tal-Hospicio Cabañas.]] Wara l-mewt ta' Cabañas fl-1823, il-kostruzzjoni tkompliet sal-1829. Għalkemm il-kumpless intuża għal xi żmien bħala barrakki f'nofs is-seklu 19, l-isptar dam sew sas-seklu 20 u kompla jiffunzjona sal-1980, meta mbagħad beda jintuża mill-Istitut Kulturali ta' Cabañas, bi skejjel affiljati għall-arti u għall-artiġjanat. L-attrazzjoni prinċipali tat-tiżjin ta' ġewwa l-kumpless hija sensiela ta' affreski monumentali ta' José Clemente Orozco, inkluż wieħed mill-affreski l-iżjed famużi tiegħu, l-allegorija ta' Ir-Raġel tan-Nar (1936-1939). xellug|daqsminuri|Filmat tal-affreski fuq ġewwa tal-kumpless. Hospicio Cabaña sar Sit ta' Wirt Dinji tal-UNESCO fl-1997. Iffinanzjat permezz ta' kollaborazzjoni bejn l-Istitut ta' Cabañas, il-Ministeru għall-Kultura ta' Jalisco u l-Gallerija ta' Hilario Galguera fl-2014, l-artist kunċettwali Franċiż Daniel Buren ħoloq sensiela ta' xogħlijiet speċifiċi għas-sit fi tmintax mit-tlieta u għorin bitħa tal-kumpless, bil-kolonni tal-kjostru mgeżwrin f'disinni ġeometriċi, bil-volti miżbugħa b'kuluri jgħajtu u bi strutturi riflessi li nbnewv biex joħolqu viżjonijiet distorti ta' nħawi familjarji.
L-iskulturi La sala de los magos u Los magos universales ta' Alejandro Colunga jinsabu fuq barra tal-binja.
Sit ta' Wirt Dinji
daqsminuri|248x248px|L-affresk Ir-Raġel tan-Nar ta' Orozco. Il-Hospicio Cabañas ta' Guadalajara ġie ddeżinjat bħala Sit ta' Wirt Dinji tal-UNESCO fl-1997.
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Jørgen Pedersen Gram
Jørgen Pedersen Gram (twieled fis-27 ta’ Ġunju 1850 – miet fid-29 ta’ April 1916) kien attwarju u matematiku Daniż li twieled f’Nustrup, id-Dukat ta’ Schleswig, id-Danimarka u miet f’Copenhagen, il-belt kapitali tad-Danimarka.
Huwa ħejja dokumenti importanti bħal On series expansions determined by the methods of least squares, u Investigations of the number of primes less than a given number. Il-metodu matematiku b’kunjomu, il-proċess Gram-Schmidt, ġie ppubblikat għall-ewwel darba fl-ewwel dokument imsemmi hawn fuq fl-1883. It-teorema ta’ Gram u l-matriċi ta’ Gram huma msemmijin għalih ukoll.
Gram kien l-ewwel matematiku li pprovda teorija sistematika għall-iżvilupp ta’ kurvi ta’ frekwenzi assimetriċi, li turi li l-kurva simetrika normali ta’ żball ta’ Gauss kienet biss każ speċjali wieħed ta’ klassi iktar ġenerali ta’ kurvi ta’ frekwenzi.
Huwa miet fi triqtu lejn laqgħa tal-Akkademja Daniża Rjali wara li tajritu rota.
Ċili
thumb|Organizzazzjoni territorjali left|thumb|Atakama thumb|Moái en la Islas de Pascua (Île de Pâques - Moaïs/Moái in the Easter Island/Moái fil-Gżejjer tal-Għid) Iċ-Ċili hi pajjiż fil-lbiċ estrem tal-Amerika t'Isfel. L-isem uffiċjali tagħha huwa r-Repubblika taċ-Ċili u l-belt kapital hija Santiago. Iċ-Ċili tokkupa l-istrixxa tal-art twila u dejqa bejn l-Oċean Paċifiku u l-katina tal-Andi. Fit-tramuntana għandha fruntiera mal-Peru, fil-lvant mal-Bolivja u l-Arġentina u fin-nofsinhar fejn hemm l-istrett ta' Drake. Iċ-Ċili għandha wkoll xi gżejjer fl-Oċean Paċifiku, l-arċipelagu Juan Fernández Arċipelagu, Sala y Gómez Gżira u l-Ġżira tal-Għid (li qiegħda fil-Polineżja). L-erja totali tal-pajjiż hi ta' 755,838.7 km². Barra minn hekk, iċ-Ċili għandha pretensjoni għas-sovranità fuq żona ta' 1,250,257.6 km² tal-Antartika, magħrufa bħala t-Territorju Antartiku Ċilen. Billi għandha territorji fl-Amerika t'Isfel, fl-Oċeanja u l-Antartika, iċ-Ċili tqis ruħa bħala l-Pajjiż tat-Tliet Kontinenti.
Din l-Art Ħelwa
thumb|L-uffiċċju ta' Din l-Art Ħelwa f'Palazzo Nobile, il-Belt Valletta. Din l-Art Ħelwa hija organizzazzjoni non-governattiva volontarja mingħajr fini ta' profitt li twaqqfet fl-1965 biex tħares il-patrimonju kulturali u l-ambjent naturali ta' Malta. Mit-twaqqif tagħha, Din l-Art Ħelwa irrestawrat bosta siti kulturali ta' importanza storika u ambjentali. L-organizzazzjoni tippromwovi l-preservazzjoni u l-ħarsien ta' bini u monumenti storiċi, il-karattru tal-bliet u l-irħula Maltin u postijiet ta' sbuħija naturali u ta' importanza. Tħeġġeġ biex jiġu rispettati l-liġijiet eżistenti u biex isiru liġijiet ġodda għall-ħarsien tal-patrimonju Malti kemm fil-bini u kemm fin-natura.
Proprjetajiet
Din l-Art Ħelwa tieħu ħsieb dawn il-proprjetajiet f'Malta:
Din l-Art Ħelwa tieħu ħsieb dawn il-proprjetajiet f'Għawdex:
Din l-Art Ħelwa tieħu ħsieb dawn il-proprjetajiet f'Kemmuna:
Qatar
daqsminuri|Il-bandiera tal-Qatar daqsminuri|tarka daqsminuri|Organizzazzjoni territorjali daqsminuri|Mappa daqsminuri|Mappa topografika tal-Qatar
Il-Qatar hu nazzjon fl-Asja. Dan il-pajjiz jinsab fil-Lvant Nofsani. Il-belt kapitali hi Doha.
SV Ried
SV Ried huwa klabb tal-futbol Awstrijak li huwa bbażat ġewwa Ried im Innkreis. It-tim jilgħab il-logħob f'daru ġewwa Keine-Sorgen Arena li jesa' 7,680 spettatur. Il-klabb attwalment jilgħab fil-Bundesliga Awstrijaka wara li rebaħ il-promozzjoni mill-Erste Liga fl-istaġun 2004-05. Għal raġunijiet ta' sponsorizzazzjoni, l-isem sħiħ tal-klabb bħalissa huwa SV Josko Ried.
Storja
Il-klabb ġie fondat fil-5 ta 'Mejju 1912 bħala Sportvereinigung Ried, u lagħbu f'kampjonati reġjonali fl-Awstrija ta' fuq sal-1991, qabel ma telgħu għall-ewwel darba fil-kampjonat nazzjonali. L-ewwel kisba ta' SV Ried kien il-promozzjoni għall-ogħla livell tal-futbol Awstrijak fl-1995. SV Ried kisbu l-ewwel unur maġġur tagħhom fl-1998 meta rebħu t-Tazza Awstrijaka, li għelbu lil SK Sturm Graz 3–1 fil-finali. Fl-2003, Ried kienu relegati, li kienu għalqu tmien snin fl-ogħla diviżjoni. Żewġ staġuni wara, Ried kisbu l-istatus tal-Bundesliga, li saru ċampjins tal-Erste Liga fit-23 ta' Mejju 2005 wara rebħa ta' 3–2 kontra SV Kapfenberg. Fl-istaġun ta 'wara (2005/06) Ried kisbu l-ogħla pożizzjoni fl-ogħla kampjonat s'issa, ir-raba post, fil-Bundesliga. Is-sena ta' wara rrnexxielhom itejjbu l-ogħla pożizzjoni fit-2 post u saru viċi-ċampjins. Wara l-ewwel terz tal-istaġun, it-tim deher li kellu battalja kontra r-relegazzjoni u kienu mwaħħla fl-aħħar post għal ħames ġimgħat. Il-ġestjoni klabb madankollu afda il-fiduċja tal-kapaċitajiet tal-kowċ Helmut Kraft, li jirriżulta li tkun l-aħjar deċiżjoni wara kollox. Tnax-il logħba mingħajr telfa fit-tieni terz tal-istaġun u ħames rebħiet mill-aħħar ħames logħbiet li ggaranta l-ogħla finitura tal-klabb fl-istaġun u kisbu post fl-ewwel rawnd tal-kwalifikazzjoni tal-UEFA Cup.
Parteċipazzjoni fl-Ewropa
Q = Kwalifikazzjoni PO = Play-Off
Frida Kahlo
Magdalena Carmen Frieda Kahlo y Calderón jew Frida Kahlo (Coyoacán, 6 ta' Lulju 1907 – Coyoacán, 13 ta' Lulju 1954) kienet pittriċi Messikana li kellha sehem importanti fil-moviment artistiku Messikan ta' żmienha.
Familja
Omm l-artista, Matilde Calderón y González, li kienet ukoll pittriċi (El condabrebbra, membru tal-moviment surrealista) (1876-1932) twieldet il-Messiku. Kienet it-tielet tifla ta' Isabel González y González, ġejja minn familja ta' ġenerali Spanjoli, u l-fotografu Antonio Calderón, ta' nisel Amerindjan minn Morelia.
Missier Frida, Carl Wilhelm Kahlo (1871-1941), imwieled Pforzheim f'Baden-Württemberg il-Ġermanja, ma kienx, kif kienet tgħid il-leġġenda mifruxa, Lhudi ta' nisel Ġermano-Awstro-Ungeriż iżda Ġermaniż Luteran mill-borgeżija ta' Baden, li mar il-Messiku fl-1891, fl-età ta' 19-il sena. Kienu jsejħulu Guillermo, it-traduzzjoni ta' Wilhelm għall-Kastiljan. Hu kien bin il-ġojjellier u orafu Jakob Kahlo u Henriette Kaufmann.
Fl-1936 Frida Kahlo pinġiet Nannieti, ommi u missieri u jien fejn tirrakkonta l-istorja tal-oriġini tagħha bħala siġra tar-razza. Fuq hemm in-nanniet. Issimbolizzat in-nanniet tan-naħa t'ommha bl-art, u n-nanniet tan-naħa ta' missierha premezz tal-bahar. Fin-nofs hemm il-ġenituri tagħha fil-poża tar-ritratt tat-tieġ u taħt hemm hi bħala tifla żgħira fil-ġnien tad-"Dar il-Kaħla" fejn twieldet u mietet.
Tfulija
Fl-età ta' 6 snin, Frida qabadha l-poljo. Minħabba dan, riġlejha l-leminija ma kibritx kemm kellha u sħabha fl-iskola laqqmuha "Frida z-zoppa".
Fl-1922, fl-età ta' 16-il sena, daħlet l-Escuela Nacional Preparatoria, meqjusa bħala l-aħjar skola fil-Messiku. Kienet tixtieq issir tabiba u minkejja l-interess tagħha fl-arti, ma kellha l-ebda pjan biex tintefa' f'karriera artistika. Fil-bidu Frida kienet tibbrilla fl-istudji u kienet tinteressa ruħha fil-politika u tfittex, bħal ħafna mill-kontemporanji tagħha, li twaqqaf spirtu Messikan f'pajjiżha li kien għadu kif sar indipendenti.
Fis-17 ta' Settembru 1925, Frida ħadet karozza tal-linja biex tmur id-dar wara l-iskola. F'daqqa waħda, il-karozza ħarget mit-triq u daħlet ġo tramm. Mietu ħafna nies fl-inċident. Frida, korriet serjament, daħlitilha ħadida ġo żaqqha u nifdet sa ġufha u għalhekk aktar tard ma setgħitx ikollha tfal. Kellha ħafna ksur, ħdax b'kollox, f'riġlejha x-xellugija. Sieqha l-leminija kisritha wkoll. Kellha ksur ukoll fil-pelvi, l-kustilji u s-sinsla ta' daharha. L-ispalla kważi kienet żlugata. Dammet fis-sodda għal tliet xhur, xahar minnhom l-isptar. Madwar sena wara l-inċident, Frida kellha tmur lura l-isptar għaliex sabu li kellha waħda mill-vertebri lombari miksura u kellha tilbes kurpett tal-ġips għal disa' xhur. Kien dak iż-żmien li bdiet tpinġi. Biex jgħinuha, qrabatha qiegħdu tinda b'mera fuq is-sodda. Hekk setgħet tinqeda mir-rifless tagħha bħala mudell. Dan x'aktarx kien li taha l-ispinta biex tibda s-sensiela twila ta' awtoritratti li pinġiet; minn 143 pittura, 55 minnhom kienu awtoritratti. Kellha tagħmel bosta operazzjonijiet oħra u minħabba fihom damet ħafna żmien minduda l-isptar.
Ħajja u karriera artistika
thumb|xellug|Frida Kahlo u [[Diego Rivera fl-1932]]
Fl-1928, Kahlo Frida inkitbet fil-Partit Komunista Messikan. Kienet interessata partikolarment fl-emanċipazzjoni tan-nisa fis-soċjetà Messikana li kienet macho ħafna. Iddeċidiet minn kmieni f'ħajjitha li ma tridx timxi fl-istess triq bħal maġġoranza tan-nisa Messikani l-oħra. Xtaqet issiefer, tistudja, riedet il-libertà u d-divertiment.
Fl-istess sena, Frida iltaqgħet ma' Diego Rivera (1886-1957) fl-awditorju tal-iskola tagħha (fejn dan kien qiegħed ipinġi pittura fuq il-ħajt). Kien hemm fejn ratu għall-ewwel darba.
Dan il-pittur kienet tammirah ħafna u talbitu l-opinjoni tiegħu dwar il-pitturi tagħha biex tara jekk kienx jaħseb li kellha talent. Il-muralista kien impressjonat bix-xogħlijiet taż-żagħżugħa Messikana, "Il-pitturi juru qawwa ta' espressjoni straordinarja u deskrizzjoni preċiża tal-karattri. Għandhom sinċerità plastika fundamentali u personalità artistika interna. Iġibulna sesswalità mogħnija b'ħila kbira ta' osservazzjoni, fl-istess ħin sensittiva. Għalija, kien ċar li din it-tfajla kienet veru artista. " Frida Kahlo u Diego Rivera, 21 sena ikbar minnha, iżżewġu fil-21 ta' Awissu tal-1929. Marru joqgħodu fil-Belt tal-Messiku, iżda Ribera ma' damx ma' qarraq biha.
F'Novembru tal-1930, marru joqgħodu San Francisco billi Rivera kellu kummissjoni biex ipinġi xi pitturi fuq il-ħajt għall-Borza ta' San Francisco u l-Iskola tal-Belle Arti ta' California, li saret San Francisco Art Istitut. Frida saret taf l-artisti u l-patruni fosthom Albert Bender. Dan kien għen lil Diego Rivera jikseb permess biex jidħol l-iStati Uniti. Biex tirringrazzjah fl-1931 Frida pinġiet ritratt doppju ta' Frida y Kahlo Diego Rivera ispirat mir-ritratt tat-tieġ tagħhom.
thumb| lemin | Kartapesta Jum il-Mejtin, skultura ta' Frida Kahlo u Diego Rivera fil-kollezzjoni ta' [[The Children's Museum of Indianapolis|Mużew tat-Tfal ta' Indianapolis]]
Wara dan l-episodju ikraħ, Frida Kahlo pinġiet xi pitturi li rriflettew l-għeja tagħha u l-istmerrija li kellha għall-iStati Uniti u għall-Amerikani filwaqt li żewġha baqa' affaxxinat b'dan il-pajjiż u ma riedx jitilqu. Hi esprimiet l-opinjoni tagħha dwar il-pajjiż tal-"gringos" fil-pitturi Awtoritratt fuq il-fruntiera bejn il-Messiku u l-iStati Uniti u Il-libsa tiegħi imdendla hawn. Minkejja l-ammirazzjoni tagħha għall-progress industrijali tal-Istati Uniti, Frieda li kienet nazzjonalista Messikana, fuq in-naħa l-oħra tar-Río Bravo, ħassitha qisha ħuta barra mill-ilma. Sadanittant, fl-1932 mietet ommha.
F'Diċembru tal-1933, Diego Rivera qabel li jmorru lura l-Messiku. Marru joqgħodu San Ángel, f'dar mibnija mill-ħabib tagħhom Juan O'Gorman li kien perit u pittur. Minħabba l-problemi tas-saħħa Frida kellha terġa' tmur l-isptar għal raxkament.
Fl-1935, pinġiet żewġ pitturi biss, waħda minnhom kienet Ftit barxiet żgħar, li tevoka il-mewt ta' mara minnħabba l-għira. Frida Kahlo indunat li żewġha kellu relazzjoni ma' oħtha, Cristina. Imweġġa' fil-fond telqet mid-dar u marret toqgħod fiċ-ċentru tal-belt tal-Messiku. Matul dan il-perjodu, kellha bosta relazzjonijiet barra ż-żwieġ, xi wħud ma' nisa oħrajn. F'nofs l-1935, marret New York ma' żewġt iħbieb nisa. Damet ma reġgħet lura l-Messiku sakemm intemmet ir-relazzjoni bejn oħtha u żewġha fl-aħħar tas-sena.
Fit-9 ta' Jannar 1937, il-President Lázaro Cárdenas del Río uża l-poter kostituzzjonali tiegħu biex jagħti l-ażilu politiku lil Leon Trotsky. Frida u Diego stiednu 'l Trotsky biex ma' martu Natalia Sedova joqgħod fid-dar tagħom, La Casa Azul (Id-Dar il-Kaħla). Żviluppat affari qasira, jgħidu li kienet appassjonata, bejn Trotsky u Frida. Fl-aħħar ta' din l-avventura, l-artista offrietlu "bl-affezzjoni" f'għeluq sninu, is-7 ta' Novembru 1937, Awto-ritratt dedikat lil Leon Trotsky fejn pinġiet ruħha liebsa sabiħ b'karta f'idejha bid-dedikazzjoni: Meta Trotsky u l-mara telqu mid-dar, ħallewha warajhom.
F'Settembru tal-1938, André Breton, teoriku tas-surrealiżmu, intbagħat il-Messiku mill-Ministeru tal-Affarijiet Barranin Franċiż biex jagħti taħdita dwar l-istat tal-poeżija u l-pittura fl-Ewropa. Huwa u martu Jacqueline Lamba, qagħdu mal-koppja Kahlo-Rivera. Frida Kahlo ċaħdet li kienet surrealista: Breton, impressjonat ħafna bi Frida, kiteb Sadattant nibtet ħbiberija vera u profonda bejn Frida u Jacqueline.
{{Iċċita|Il-vapur u l-moll u t-tluq li ftit ftit għamluk ċkejkna f'għajnejja, priġunieri ta' dan l-oblu tond, li tħares lejh biex iżżommni f'qalbek. Dan kollu baqa' sħiħ. Wara ġew il-ġranet mingħajrek. Illum, nixtieq li x-xemx tiegħi tmissek. Ngħidlek li n-neputija tiegħek hi n-neputija tiegħi, il-marjunetti irranġati fis-sala kbira bil-ħgieġ huma tagħna t-tnejn ... |ittra lill Jacqueline Lamba, 1939.
Biex tagħqad, Pierre Colle, ixxukkjat bir-rudizza tal-pitturi ta' Frida rrifjuta li jurihom fil-gallerija tiegħu.
F'ittra lil Louis Murray, esprimiet l-istmerrija profonda tagħha għall-intellettwali Pariġini: {{Iċċita|għandhom ukoll intellettwali fottuti mmuffati li nistgħax nissaporti iżjed. Veru wisq għalija. Nippreferi noqgħod fl-art fis-suq ta' Toluca nbiegħ it-tortillas milli jkolli x'naqsam ma' dawn iċ-ċwieċ artistiċi ta' Pariġi ... Qatt ma rajt la 'l Diego u lanqas lilek jaħlu ż-żmien f'dan it-tpaċpiċ stupidu u dawn id-diskussjonijiet intellettwali. Għax inthom vera rġiel u mhux artisti patetiċi — Paċenzja! Kien vallapena li niġi hawn, anki biss biex nifhem għaliex l-Ewropa qed timmoffa, għaliex dawn in-nies bla ħila huma l-kawża tal-Hitlerijiet u l-Mussolinijiet kollha .}}
F'Diċembru tal-1938, Frida u Diego ddivorzjaw. Hi reġgħet bdiet tħoss uġigħ kbir fis-sinsla u qabditha mikożi akuta f'idejha l-leminija. F'Settembru tal-1940, marret San Francisco biex jikkuraha t-tabib Eloesser. Biex tirringrazzjah għall-kura tagħha, pinġietlu Awtoritratt dedikat lil Dr Eloesser. Il-pittura kellha din id-dedikazzjoni {{Iċċita|Pinġejt ir-ritratt tiegħi fl-1940 għal Dr Eloesser, it-tabib u l-aqwa ħabib tiegħi. Bl-affezzjoni tiegħi kollha, Frida Kahlo .}} Diego Rivera kien f'San Francisco fl-istess ħin, u ppropona lil Frida li jerġgħu jiżżewġu. Hi aċċettat, u t-tieni żwieġ sar San Francisco fit-8 ta' Diċembru 1940, għeluq snin Diego. Marru joqgħodu fid-"Dar il-Kaħla" f'Coyoacán. Fl-1942, l-artista bdiet tikteb id-djarju tagħha li fih ikkumentat dwar tfulitha, żgħożitha u ħajjitha. Fl-istess sena ġiet eletta membru tas-Seminario de Cultura Mexicana, organizzazzjoni mwaqqfa mill-Ministru tal-Affarijiet Kulturali u magħmula minn 25 artist u intellettwali. Kellha bħala missjoni li tinkoraġġixxi t-tixrid tal-kultura Messikana permezz ta' wirjiet, konferenzi, u l-pubblikazzjoni ta' xogħlijiet.
Fl-1943, tat klassi tal-pittura fl-Akkademja tal-Belle Arti, iżda minħabba s-saħħa kellha tgħallimha f'darha. Kellha wġigħ kontinwu f'sieqha l-leminja u f'darha li ma ħallihiex timxi sewwa. Kellha tilbes kurpett tal-ħadid (dan narawh f' Kolonna Maqsumacolumn). F'Ġunju tal-1946, għamlet operazzjoni f'daharha li ħallietilha żewġ ċikatriċi kbar fin-naħa t'isfel ta' daharha.
Fl-aħħar tas-snin 1940, il-qagħda tas-saħħa ta' Frida Kahlo marret għall-agħar u, fl-1950, kellha terġa' tidħol l-isptar ABC fil-belt tal-Messiku. Damet hemm disa' xhur. L-operazzjoni l-ġdida fuq is-sinsla kienet ikkumplikata b'infjammazzjoni u minħabba dan ħtieġet operazzjoni oħra. Damet sa wara s-sitt operazzjoni (minn total ta' seba') qabel ma setgħet terġa' tibda tpinġi, imma kellha tagħmel dan mimduda fuq daħarha. Fir-Rebbiegħa tal-1953, il-fotografa Lola Álvarez Bravo organizzat l-ewwel wirja ta' Frida Kahlo weħida fil-Messiku. It-tabib ma ħallihiex tqum, u ħaduha fuq is-sodda tal-isptar sal-gallerija biex tieħu sehem fil-ftuħ.
Tmiem diffiċli
F'Awwissu tal-1953, qatgħulha riġelejha l-leminija fl-irkoppa. Din l-operazzjoni taffiet l-uġigħ imma għamlitilha dipressjoni profonda:
Festival tal-Eurovision
daqsminuri|250px|Il-logo modern ġie introdott fl-[[Festival tal-Eurovision 2004|edizzjoni tal-2004 (ġewwa Istanbul) biex toħloq indentità viżwali għal dan il-festival. Il-bandiera tal-pajjiż ospitu titpoġġa fil-qalb.]] Il-Festival tal-Eurovision, jew kif inhu magħruf aħjar bħala Eurovision Song Contest (bil-Franċiż: Concours Eurovision de la Chanson), hija kompetizzjoni annwali bejn il-pajjiżi membri attivi tal-European Broadcasting Union (EBU).
Frida Kahlo
Tmiem diffiċli
Frida Kahlo mietet b'pulmonite severa fil-lejl tat-13 Lulju 1954, sebat ijiem wara li għalqet 47 sena. L-aħħar kliem fid-djarju tagħha kienu Però, minn naħal għall-oħra tal-aħħar pittura tagħha, li pinġiet eżatt qabel ma mietet kitbet: Viva la Vida ("Viva l-Ħajja").
Il-kremazzjoni tagħha saret fl-14 ta' Lulju u l-irmied tagħha qiegħed fil-Casa Azul f'Coyoacán, fuq sodditha f’urna bl-għamla ta' wiċċha.
Festival tal-Eurovision
Kull pajjiż membru jibgħat kanzunetta biex jipparteċipa fi trażmissjoni diretta fuq it-televiżjoni u wara jinġabru l-voti mill-pajjiżi għall-kanzunetti tal-pajjiżi l-oħra — b'hekk tintgħażel l-iktar kanzunetta popolari tal-kompetizzjoni. Kull pajjiż membru jipparteċipa permezz ta' stazzjon televiżiv li jkun membru tal-EBU, u li permezz ta' xi sistema ta' għażla ġewwa pajjiżhom, jintgħażel kantant u kanzunetta li jirrapreżenta l-pajjiż f'din il-kompetizzjoni internazzjonali.
Il-Festival jiġi trażmess kull sena u l-ewwel edizzjoni saret fl-1956. Dan il-festival hu fost l-iktar programmi televiżivi li ilu jsir mad-dinja u hu anki fost l-aktar programmi (li mhumiex sportivi) segwiti mad-dinja, hekk kif jilħaq udjenza ta' madwar 100 miljun u 600 miljun. Il-Eurovision jixxandar wkoll barra mix-xtut Ewropej, fejn jiġi mxandar f'pajjiżi bħall-Awstralja, il-Kanada, l-Eġittu, Ħong Kong, l-Indja, il-Ġordan, New Zealand, l-Afrika t'Isfel, il-Vjetnam u l-Istati Uniti, minkejja li dawn il-pajjiżi ma jikkompetux fil-festival. Mis-sena 2000, il-festival beda jiġi mxandar ukoll fuq l-internet, b'aktar minn 74,000 persuna minn 140 nazzjon isegwu l-edizzjoni tal-2006 fuq l-internet.
Oriġini
Fil-ħamsinijiet, meta l-Ewropa kienet għadha kemm iġarrab l-effetti tat-Tieni Gwerra Dinjija, il-European Broadcasting Union — li kienet ibbażata fl-Iżvizzera — ġietha l-idea ta' festival tal-kanzunetta internazzjonali fejn il-pajjiżi jieħdu sehem fuq programm televiżiv wieħed u jkun trażmess fil-pajjiżi kollha li huma parti minn din l-organizzazzjoni. Din l-idea ħarġet waqt laqgħa li kienet qed issir ġewwa Monako fl-1955 minn Marcel Bezençon, Franċiż li kien jaħdem għall-EBU. Il-kompetizzjoni kienet immudellata fuq il-festival Taljan ta' Sanremo, u kien jintqies bħala esperiment teknoloġiku f'televiżjoni diretta: f'dawk iż-żmenijiet, kien ikun proġett ambizzjuż li tgħaqqad ħafna pajjiżi ma' xulxin f'network fuq bażi wiesgħa ta' arja. L-isem tal-festival, "Eurovision", kienet idea tal-ġurnalist Brittaniku George Campey fl-1951.
L-ewwel edizzjoni saret fil-belt ta' Lugano ġewwa l-Iżvizzera fl-24 ta' Mejju 1956. Seba' pajjiżi ħadu sehem b'kull pajjiż jibgħat żewġ kanzunetti, għal total ta' erbatax. Dan kien l-uniku festival fejn kull pajjiż kellu iktar minn kanzunetta waħda: mill-1957 kull festival li sar, kull pajjiż kien obbligat li jipparteċipa b'kanzunetta waħda. Il-festival tal-1956 kien mirbuħ mill-pajjiż ospitu tal-iŻvizzera.
Il-programm kien għall-bidu magħruf bħala "Eurovision Grand Prix". L-isem "Grand Prix" kien jiġi ntużat mill-pajjiżi li għandhom influwenza Franċiża qalb il-kultura tagħhom, fejn f'dawn il-pajjiżi l-Eurovision kien magħruf bħala "Le Grand-Prix Eurovision de la Chanson Européenne". Il-kelma "Grand Prix" ma baqgħetx tintuża' aktar f'dawn il-pajjiżi u ġiet mibdula għal "Concours" (konkors). L-uniku żewġ pajjiżi li għadhom jużaw t-terminu oriġinarju huma d-Danimarka u n-Norveġja, li jsejħu l-festival "Melodi Grand Prix". Fost il-ħafna programmi tal-EBU, ċertament li l-isem "Eurovision" huwa marbut ma' din l-organizzazzjoni.
Format
Il-format tal-Konkors għadda minn serje ta' tibdiliet matul is-snin, minkejja li l-punti fundamentali baqgħu dejjem hemm: il-pajjiżi parteċipanti jibgħatu l-kanzunetti, li huma kantati direttament fi programm televiżiv trażmess fl-istess ħin madwar il-Eurovision Network mill-EBU madwar il-pajjiżi. "Pajjiż" bħala parteċipant hu rappreżentat minn stazzjon televiżiv wieħed mill-istess pajjiż: tipikament, imma mhux dejjem, tkun l-organizzazzjoni tax-xandir ta' servizz pubbliku. Il-programm hu ospitat minn wieħed mill-pajjiżi parteċipanti, u t-trażmissjoni tintbagħat mill-awditorju fil-belt li tkun qed tospita l-edizzjoni. Matul dan il-programm, wara li l-kanzunetti kollha jiġu kantati, il-pajjiżi jipproċedu biex jivvutaw għall-kanzunetti tal-pajjiżi l-oħra: il-pajjiżi ma jistgħux jivvutaw għall-kanzunetta tagħhom stess. Fl-aħħar tal-programm, ir-rebbieħ ikun imħabbar bl-iktar kanzunetta li tkun kisbet punti. Ir-rebbieħ jirċievi, sempliċiment, il-prestiġju li jkun rebaħ — minkejja li ħafna drabi jingħata trofew lill-awturi tal-kanzunetta, u l-pajjiż rebbieħ ikun mistieden biex jospita l-avveniment tas-sena segwenti.
Il-mużika tema li tinstema' qabel u wara x-xandira tal-Festival tal-Eurovision (u xandiriet oħra tal-Eurovision) hi l-introduzzjoni tat-Te Deum ta' Marc-Antoine Charpentier.
Is-serata finali tal-Festival tal-Eurovision issir ġeneralment fil-lejl tas-Sibt tar-rebbiegħa, fid-21:00 CEST. Ħafna drabi Sibt partikulari minn Mejju hu magħżul, anke jekk il-Konkors kien isir fil-ġurnata tal-Ħamis (fl-1965) u sa kmieni daqs Marzu. Mill-2004, minħabba n-numru kbir ta' pajjiżi eleġibbli li xtaqu jipparteċipaw, bdew isiru rawnds ta' kwalifika — magħrufin bħala Semifinali — jumejn jew tliet ijiem qabel il-finali tas-Sibt.
Parteċipazzjoni
Parteċipanti eleġibbli jinkludu Membri Attivi (u mhux Membri Assoċjati) tal-European Broadcasting Union. Membri attivi huma dawk li l-istati tagħhom jaqgħu fi ħdan il-European Broadcasting Area, jew inkella dawk li huma membri tal-Kunsill tal-Ewropa.
Jekk Membru Attiv tal-EBU ikun jixtieq jipparteċipa, huma jridu jikkwalifikaw għal ċerti kundizzjonijiet li huma imposti mir-regoli tal-Konkors. Sal-2009, din tinkludi n-neċessità li jkunu xandru l-edizzjoni preċedenti fil-pajjiż rispettiv, u li jħallsu lill-EBU miżata ta' parteċipazzjoni qabel data sottoposta mir-regoli tal-Konkors għas-sena li jkunu jridu jidħlu jipparteċipaw fih.
L-eleġibbilità biex wieħed jipparteċipa mhix determinata mill-pożizzjoni ġeografika fi ħdan il-kontinent tal-Ewropa, minkejja l-frażi "Euro" fl-isem stess tal-festival, "Eurovision" — u l-anqas m'għandha x'taqsam mal-Unjoni Ewropea. Diversi pajjiżi li ġeografikament jinsabu barra l-konfini tal-Ewropa kkompetew f'dan il-festival: l-Iżrael, Ċipru, l-Armenja, fl-Asja tal-Punent, bdew jipparteċipaw mill-1973, mill-1981 u mill-2004 rispettivament; u l-Marokk, fl-Afrika ta' Fuq, daħlet darba fl-1980. Aktar minn hekk, diversi pajjiżi transkontinentali b'parti biss mit-territorju tagħhom fl-Ewropa wkoll ikkompetew: it-Turkija, mill-1975; ir-Russja, mill-1994; il-Ġeorġja, mill-2007; u l-Ażerbajġan, li deher għall-ewwel darba fl-2008. Żewġ pajjiżi li dehru li xtaqu jieħdu sehem kienu l-Libanu u t-Tuneżija, mill-Asja tal-Punent u l-Afrika ta' Fuq rispettivament, li huma t-tnejn barra mill-Ewropa. L-istat Golf tal-Qatar, fl-Asja tal-Punent, fl-2009 qajjem l-interess li jingħaqad biex jieħu sehem fil-festival tal-2011.
Wieħed u ħamsin pajjiż ipparteċipaw tal-anqas darba. Dawn huma elenkati hawnhekk flimkien mas-sena li fiha għamlu d-debutt:
]]
Proċedura ta' selezzjoni
Kull pajjiż huwa obbligat li jibgħat kanzunetta waħda biex tirrapreżentahom fis-sena li fiha jixtiequ jipparteċipaw. L-unika eċċezzjoni kienet meta kull pajjiż bagħat żewġ kanzunetti fl-edizzjoni inawgurali tal-Konkors. Hemm regola li tipprojbixxi li tintbagħat kanzunetta li preċedentament ħarġet kummerċjalment jew imxandra fil-pubbliku qabel data speċifika. L-għan ta' din ir-regola hi biex tassigura li kanzunetti ġodda biss jidħlu fil-Festival, u mhux kanzunetti eżistenti ta' suċċess, li jista' jagħti pajjiż vantaġġ minħabba l-fatt li l-kanzunetta tkun diġà magħrufha u populari.
Il-pajjiżi jistgħu jagħżlu l-kanzunetti b'liema metodu li jixtiequ: tista' tkun deċiżjoni interna magħmulha mix-xandar parteċipanti, jew konkors pubbliku li jippermetti lill-pubbliku tal-pajjiż biex jivvota fost numru ta' kanzunetti. L-EBU tinkoraġġixxi lill-istazzjonijiet biex jużaw il-format tal-kompetizzjoni pubblika, hekk kif din tiġġenera aktar promozzjoni lejn il-Konkors. Dawn is-selezzjonijiet nazzjonali huma magħrufa bħala finali nazzjonali.
Xi finali nazzjonali ta' xi pajjiżi huma kbar daqs — jew ikbar — mill-Festival tal-Eurovision innifsu, li jinvolvu diversi kanzunetti li jintbagħtu lis-semifinali nazzjonali. Il-finali nazzjonali Żvediża, Melodifestivalen (litteralment, "Il-Festival Melodiku") tinkludi 32 kanzunetta li jitkantaw f'erba' semfinali, f'areni b'udjenzi kbar madwar il-pajjiż, qabel is-serata finali li ssir fi Stokkolma. Dan sar wieħed mill-akbar programmi segwiti kull sena fl-Iżvezja skont figuri televiżivi. Fi Spanja, ir-reality show Operación Triunfo ġie inawgurat fl-2002; ir-rebbieħa tal-ewwel tliet staġuni pproċedew biex jieħdu sehem f'isem pajjiżhom fil-Eurovision.
Ospiti
daqsminuri|200px|[[Globen Arena|Globen, Stokkolma: ospitu tal-edizzjoni tas-snin 2000 u 2016.]]
Ħafna mill-ispiża tal-Festival hu kopert mill-isponsors tal-avveniment u kontribuzzjonijiet mill-pajjiżi parteċipanti l-oħra. Il-Konkors hu kkunsidrat bħala pjattaforma unika biex wieħed jippromovi l-pajjiż ospitu bħala destinazzjoni turistika. Fis-sajf tal-2005, l-Ukrajna neħħiet r-rekwiżiti komuni għall-għotja tal-visa lit-turisti biex dan jikkoinċidi mat-tħejjija tal-Konkors.
Il-preparazzjonijiet għall-Konkors jibdew xi ġimgħat wara r-rebħa tal-pajjiż, u wara l-konferma li tingħata lill-EBU li huma intiżi — u għandhom il-kapaċità — biex jospitaw avveniment ta' dan il-ġeneru. Belt partikulari tiġi magħżulha (ħafna drabi tkun il-kapitali, imma mhux dejjem ikun il-każ), u impjant li jkun tajjeb biex jospita s-serati. L-ikbar impjant kien stadju tal-futbol f'Kopenħagen, Parken, li żamm udjenza ta' madwar 38,000 persuna meta d-Danimarka ospitat l-edizzjoni tal-2001. L-iżgħar villaġġ fejn il-Konkors sar kien f'Millstreet f'Country Cork, ġewwa l-Irlanda, li seħħ fl-edizzjoni tal-1993. Il-villaġġ kellu popolazzjoni ta' 1,500, anke jekk l-impjant tal-Green Glens Arena żamm konsiderabilment aktar udjenza.
Meta tintgħażel belt u l-impjant fejn se jiġi ospitat dan l-avveniment, jiġi dejjem ikkunsidrat x'lukandi u faċilitajiet tal-istampa jinstabu fil-viċinanzi. Fi Kjiv 2005, il-kmamar tal-lukandi kienu skarsi hekk kif l-organizzaturi tal-Konkors staqsew lill-gvern Ukren biex jimblokka il-prenotazzjonijiet li huma ma kellhomx kontroll fuqhom permezz ta' allokazzjonijiet tad-delegazzjonijiet uffiċjali jew pakketti tal-vjaġġi: din wasslet għal diversi prenotazzjonijiet tan-nies biex jiġu mħassra.
Il-ġimgħa tal-Eurovision
Minħabba l-fatt li l-Festival tal-Eurovision hi serata diretta, l-esebituri jridu jipperfezjonaw l-atti tagħhom fir-riħersals biex b'hekk fil-lejla l-kbira kollox imur b'wiċċ il-ġdid. Barra mill-esebizzjonijiet li jkunu għamlu ġewwa pajjiżhom, kull parteċipant jingħata l-opportunità li jirriħersja fuq il-palk fl-awditorju tal-Eurovision. Dawn il-provi jsiru matul diversi jiem tal-ġimgħa, u minħabba dan, id-delegazzjonijiet jaslu fil-belt li tkun qed tospita l-edizzjoni diversi ġranet qabel il-bidu tal-avveniment. Dan ifisser, min-naħa l-oħra, li l-ġurnalisti u l-ammiraturi tal-festival huma wkoll preżenti matul il-ġranet preċedenti, u l-avvenimenti tal-Eurovision idumu aktar mill-ftit sigħat li jidhru fuq it-televiżjoni. Numru ta' lukandi akkreditati huma magħżula għad-delegazzjonijiet biex jospitaw fihom, waqt li diversi karozzi tal-linja jintgħażlu biex iwasslu lill-esebituri lejn l-impjant tal-Festival u lura.
Riħersals u konferenzi stampa
daqsminuri|220px|L-Estonja jirriħersjaw fl-[[Festival tal-Eurovision 2006|edizzjoni tal-2006]] Tradizzjonalment, id-delegazzjonijiet jaslu fil-Ħadd ta' qabel il-Konkors, biex b'hekk ikunu jistgħu jkunu preżenti għar-riħersals li jibdew nhar it-Tnejn filgħodu. Madanakollu, bl-introduzzjoni tas-semifinali — b'riżultat b'hekk ta' numru ikbar ta' parteċipanti — mill-2004 l-ewwel riħersals bdew fil-ġimgħa ta' qabel il-Ġimgħa tal-Festival. Il-pajjiżi li jkunu qed jieħdu sehem fis-semifinali jagħmlu l-provi erbat ijiem qabel l-ewwel Ħamis sal-Ħadd, b'żewġ perjodi ta' provi jkunu permessi għal kull pajjiż. Il-pajjiżi li jkunu diġà kkwalifikaw direttament għall-finali jagħmlu l-provi fit-Tnejn u t-Tlieta tal-Ġimgħa tal-Eurovision.
xellug|daqsminuri|210px|L-Iżvizzera tospita konferenza stampa fil-Eurovision 2006 Wara kull prova ta' kull pajjiż, id-delegazzjoni tiltaqa' mad-direttur artistiku tal-esebizzjoni fil-kamra fejn tiġi analizzata s-serata. Hawnhekk, huma jaraw vidjo tar-riħersal li tkun għadha kemm saret, fejn jiġi diskuss l-angoli tal-kamera, id-dawl u l-koreografija, biex b'hekk jiksbu l-effett estetiku massimufuq it-televiżjoni. F'dan il-punt, il-Kap tad-Delegazzjoni itarffu dwar il-bżonnijiet għall-esebizzjoni, u jagħmlu r-rikjesti tagħhom lill-istazzjon ospitu. Wara din il-laqgħa, id-delegazzjoni tagħmel konferenza stampa fejn membri tal-istampa akkreditata jistgħu jagħmlu l-mistoqsijiet. Ir-riħersals u l-konferenzi stampi jsiru b'mod parallelu; dan jiġifieri li waqt li pajjiż ikun qed jagħmel konferenza, parteċipant ieħor ikun fl-awditorju jipprova. Taqsira stampata tal-mistoqsijiet u t-tweġibiet li jsiru fil-konferenzi stampi hi prodotta mill-uffiċċju tal-istampa ospitu, u imqassma lill-ġurnalisti.
Nhar il-Erbgħa tal-Ġimgħa tal-Eurovision isiru żewġ riħersals tas-semifinali bl-ilbies; nhar il-Ħamis filgħodu ssir l-aħħar riħersal bl-ilbes għas-semifinali qabel is-serata diretta ta' filgħaxija. Meta jsir magħruf kif se jitkantaw il-kanzunetti fil-finali, żewġ riħersals tal-finali bl-ilbies isiru nhar il-Ġimgħa, u oħra nhar is-Sibt filgħodu qabel it-trażmissjoni diretta tal-finali fis-Sibt filgħaxija.
Festini u l-Ewroklabb
Nhar it-Tnejn filgħaxija tal-Ġimgħa tal-Eurovision, isir festin imħejji mis-sindku, fejn l-amministrazzjoni tal-belt torganizza ċelebrazzjoni tal-wasla tal-Eurovision ġewwa belthom. Din ħafna drabi ssir f'muniċipalità kbira, fiċ-ċentru tal-belt. Id-delegazzjonijiet kollha jkunu invitati, u l-festin ikun ħafna drabi akkumpanjat mill-mużika diretta, ikel u xork, u f'dawn l-aħħar snin biġ-ġigġifogu.
Wara s-semifinali u l-finali jkun hemm l-festini ta' wara s-serati, fejn isiru jew f'faċilità fl-impjant jew f'post ieħor fil-belt.
L-Ewroklabb, jew Euroclub bl-Ingliż, jiġi mħejji f'kull lejl tal-ġimgħa, fejn diskoteka tkun allokata tema tal-Eurovision, fejn in-nies kollha jkunu invitati.
Matul il-ġimgħa diversi delegazzjonijiet, tradizzjonalment, ospitaw il-festini tagħhom flimkien ma' dawk sponsorizzati uffiċjalment. Madanakollu, fil-millenju l-ġdid il-moda kienet tad-delegazzjonijiet nazzjonali biex jiċċentraw l-attività tagħhom fl-Ewroklabb.
Votazzjoni
Is-sistemi ta' votazzjoni wżati fil-Konkors tbiddlu matul il-kors tal-kompetizzjoni. Is-sistema moderna ġiet introdotta fl-1975. Il-pajjiżi jagħtu sett ta' punti minn 1 sa 8, imbagħad 10 u finalment it-12-il punt lill-kanzunetti tal-pajjiżi l-oħra — bil-kanunzetta l-aktar favorita tingħata t-tnax-il punt.
Storikament, il-voti tal-pajjiż kienu deċiżi mill-ġurija, imma fl-1997 ħames pajjiżi (l-Awstrija, Franza, il-Ġermanja, l-Iżvezja u r-Renju Unit) esperimentaw bit-televot, billi jagħtu l-opportunità lill-pubbliku biex jagħżlu l-kanzunetta favorita. L-esperiment kien ta' suċċess u mill-1998 'il quddiem kull pajjiż beda jiġi mħeġġeġ biex jimplementa din is-sistema. Il-ġurija għadha tintuża' fil-każ ta' nuqqas ta' televoti. Illum il-pubbliku jista' jivvota bl-SMS, flimkien mal-votazzjoni bil-linja fissa. Skont liema sistema li tintuża' ma tistax tivvota għal pajjiż li tkun qed tivvota minnu.
Preżentazzjoni tal-voti
daqsminuri|200px|Ir-riżultati temporarji waqt li Johnny Logan jaqra' l-voti Irlandiżi fl-2004 Wara li jkun spiċċa l-att tal-intervall, meta l-punti kollha jkunu ġew kalkulati, il-preżentatur(i) tas-serata jistieden lil kull pajjiż votant biex iħabbar ir-riżultati tal-voti f'dak il-pajjiż. Qabel l-1994, it-tħabbira tal-voti kienet issir permezz tal-linji telefoniċi, bil-vuċi tar-rappreżentant tal-voti jinstema' fl-awditorju għall-udjenza u għat-trażmissjoni televiżiva. Bil-wasla ta' aktar sistemi satellitari sostenibbli, mill-1994 'il quddiem il-persuna li taqra l-voti bdiet tidher fuq il-kamera mill-pajjiż rispettiv biex tippreżenta l-voti. Ħafna drabi, il-pajjiż jieħu l-opportunità biex juri lill-preżentatur tal-voti taħt sfond ta' xi post prominenti f'dak il-pajjiż. Saret kważi tradizzjoni li l-kelliema jagħmlu messaġġ qasir lill-ospiti u l-organizzaturi tas-serata fejn jirringrazzawhom tas-serata, qabel ma jagħtu l-voti tagħhom.
Il-voti jinqraw mill-inqas wieħed sakem jispiċċaw bil-massimu tat-tnax-il punt. Il-punti jiġu ripetuti mill-preżentaturi tal-Konkors bl-Ingliż u l-Franċiż, fejn dan ġab aktar komuni l-frażi "douze points" meta l-preżentatur jirrepeti l-punt massimu bil-Franċiż.
Mill-1957 sal-2003, il-pajjiżi ġew imsejħa bl-istess ordni kif il-kanzunetti ġew preżentati. Mill-2004, l-ordni ta' kif jitħabbru l-voti tal-pajjiżi nbidel, minħabba l-preżenza tas-semifinali, u l-fatt li pajjiżi li ma kinux qed jipparteċipaw xorta setgħu jivvutaw. Fl-2004, il-pajjiżi ġew imsejħa fl-ordni alfabetiku (skont il-kodiċi ISO). Fl-2005, il-voti mis-semifinalisti li ma kinux ikkwalifikaw għall-finali ġew imxandra qabel, skont kif tkantaw fil-lejla ta' nhar il-Ħamis. Wara, il-finalisti taw il-voti tagħhom skont l-ordni kif kantaw. Mill-2006, beda jsir it-tlugħ tal-poloz separata fejn fiha jiġi determinat l-ordni kif il-pajjiżi jippreżentaw l-voti.
Mill-1971 sal-1973, kull pajjiż kien jibgħat żewġ membri tal-ġurija, li eżattament kienu preżenti fl-impjant fejn kien qed isir il-Konkors u kienu jħabbru l-voti tagħhom hekk kif il-kamera kienet tkun qed tiffoka fuqhom. Din is-sistema ġiet irtirata għas-sena suċċessiva.
Fl-1956, l-ebda vot pubbliku ma ġie preżentat: ġurija magħluqa sempliċiment ħabbret li l-iŻvizzera kienet rebħet. Mill-1957 sal-1987, il-punti kienu jitwerew permezz ta' bord fuq il-ġenb tal-palk fejn fiha kienu jitpoġġew il-punti. Hekk kif it-teknoloġija grafika diġitali għamlet progress, il-punti preżentati fiżikament ġew sospiżi fl-1988 b'rappreżentazzjoni elettronika li tista' tiġi muriha fuq l-iskrin tat-televiżjoni skont il-ħsieb tad-direttur tal-programm.
Fl-2006, l-EBU iddeċidiet biex tikkonserva l-ħin matul ix-xandir — li l-parti l-kbira minnu kien meħud mit-tħabbira ta' kull punt — minħabba n-numru iktar jiżdied ta' pajjiżi votanti. Minn dakinhar 'il quddiem, il-punti minn 1 sas-7 bdew jidhru awtomatikament fuq l-iskrin, u l-preżentaturi tal-voti jħabbru biss it-8, l-10 u t-12-il punt individwalment.
Il-fażi ta' votazzjoni hi immexxiha mis-sorveljant tal-EBU, li għandu r-responsabbilità li jassigura li l-punti kollha huma allokati eżattament. Is-sorveljant jiġi mtarraf minn quddiem tar-riżultati tal-aħħar ħames pajjiżi fl-ordni tal-votazzjoni, biex jassigura li ma jsiru l-ebda azzjonijiet taħt il-forma ta' votazzjoni tattika; fejn pereżempju pajjiż jista' jbiddel il-voti tiegħu wara li jara' kif ikunu r-riżultati.
Parità fl-ewwel post
Fl-1969, kien għad m'hemmx sistema li tiddetermina d-differenza bejn pajjiżi li jispiċċaw bl-istess punti, u f'dik l-edizzjoni kienu erba' pajjiżi li spiċċaw fl-ewwel post skont in-numru totali ta' punti miksuba. Dawn kienu Franza, Spanja, l-Olanda u r-Renju Unit. Minħabba li ma kienx hemm regola biex tiddeċiedi min hu r-rebbieħ, l-erba' pajjiżi li huma ġew iddikjarati bħala rebbieħa. Din l-aħbar ġabet diżappuntament fost il-pajjiżi l-oħra parteċipi f'din il-kompetizzjoni, u diversi pajjiżi heddew li mhux se jieħdu sehem. L-Awstrija, il-Finlandja, l-Iżvezja, in-Norveġja u l-Portugall ma ħadux sehem fl-edizzjoni ta' wara tal-1970 bħala protesta għar-riżultati. Din ġabet lill-EBU biex jimplementaw regola ġdida.